കലൂരില് മതിലിടിഞ്ഞ് അപകടം തൊഴിലാളികള് കുടുങ്ങിക്കിടക്കുന്നു എറണാകുളം: കലൂരില് മതില് ഇടിഞ്ഞുവീണ് അപകടം. ഷേണായീസ് ക്രോസ് റോഡിലാണ് അപകടമുണ്ടായത്. രണ്ട് പേരാണ് മതിലിനിടയില് കുടുങ്ങിയത്. ഇതിലൊരാളെ അഗ്നിരക്ഷാസേന പ്രവര്ത്തകര് പുറത്തെടുത്ത് ആശുപത്രിയില് എത്തിച്ചു. ഇയാളുടെ ആരോഗ്യനില തൃപ്തികരമാണ്. രണ്ടാമത്തെ ആളുടെ കാല് അവശിഷ്ഠങ്ങള്ക്കിടയില് കുടുങ്ങി കിടക്കുന്നതിനാല് പുറത്തെടുക്കാന് പറ്റിയിട്ടില്ല. ഇയാളുടെ മുകളിലേക്ക് മതില് വീഴുകയും കാല് അതിനകത്ത് കുടുങ്ങി പോകുകയുമായിരുന്നു. എന്നാല് മൂന്നാമതൊരാള് കൂടി മതിലിന്്റെ അവശിഷ്ടങ്ങള്ക്കിടയില് കുടുങ്ങിക്കിടക്കുന്നുവെന്നാണ് വിവരം. കാനയ്ക്ക് സമീപമുള്ള വീട്ടിലെ മതിലാണ് ഇടിഞ്ഞുവീണത്. ഉടന് തന്നെ പൊലീസും അഗ്നിശമനസേനാ വിഭാഗവും സ്ഥലത്തെത്തി. രക്ഷാപ്രവര്ത്തനം തുടരുകയാണ്. കാലപ്പഴക്കം കാരണം മതില് ഇടിഞ്ഞു വീണതാണെന്നാണ് പ്രാഥമിക നിഗമനം.